ai4bharat/Pralekha huggingface dataset:
पंतप्रधान कार्यालय
स्थानिक खेळण्यांना वाव देण्यासाठी त्यांचा प्रसार करण्याची  वेळ आली आहे - पंतप्रधानांनी ‘मन की बात’ मध्ये व्यक्त केले मत
पंतप्रधान नरेंद्र मोदी यांनी आज ‘मन की बात’ या आकाशवाणी कार्यक्रमाच्या माध्यमातून देशवासियांशी संवाद साधला. विविध विषयांबरोबरच त्यांनी या ताज्या कार्यक्रमामध्ये मुलांच्या खेळण्यांविषयी मनोगत व्यक्त केले. गांधीनगरची ‘चिल्ड्रेन युनिव्हर्सिटी, महिला आणि बाल विकास मंत्रालय, शिक्षण मंत्रालय आणि सूक्ष्म-लघू आणि मध्यम उद्योग मंत्रालयाने मुलांसाठी चांगल्या दर्जाची खेळणी कशी बनविणे आवश्यक आहे, याविषयी काम केल्याचे सांगितले. खेळणी निर्मिती, उत्पादनामध्ये भारत एक मोठे केंद्र कसे बनू शकते, याच्याविषयी काम करीत असल्याचे सांगितले. मुलांच्या दृष्टीने खेळणी म्हणजे केवळ वेगवेगळ्या क्रियाकलापांचे साधन नाही, तर बालकांच्या आकांक्षांना पंख लावण्याचे काम खेळणी करतात. खेळण्यांमुळे मुलांचे केवळ मन रमते, मुलांचे मनोरंजन होते, असे नाही, तर खेळणी मुलांच्या मनाची निर्मिती करतात, त्यांना काही करण्याचा हेतू निर्माण करतात, असे पंतप्रधान यावेळी म्हणाले.
गुरूदेव रवींद्रनाथ टागोर यांनी मुलांच्या खेळण्याविषयी लिहून ठेवलेला किस्साही पंतप्रधानांनी यावेळी सांगितला. गुरूदेवांनी मुलांसाठी कोणते खेळणे चांगले, याविषयी नमूद केले आहे की, जे खेळणे अपूर्ण असते आणि जे खेळणे मुले सर्वजण मिळून खेळत-खेळत पूर्ण करतात, तेच खेळणे, तोच खेळ उत्कृष्ट असते. मुलांचे बालपण अनुभवताना त्यांच्यामधली सर्जनशीलता समोर आणणारे, खेळणे चांगले असते, असेही पंतप्रधान म्हणाले.
राष्ट्रीय शैक्षणिक धोरणामध्ये मुलांच्या जीवनावर खेळण्यांचा विविध पैलूंमधून कसा परिणाम पडतो, याविषयी मोठ्या प्रमाणावर लक्ष देण्यात आले असल्याचे पंतप्रधान मोदी यांनी नमूद केले. देशाच्या विविध भागामध्ये अतिशय उत्तम खेळणी बनविणारे कुशल कलाकार आहेत, असे सांगून पंतप्रधानांनी अनेक राज्यांमध्ये कुठे-कुठे खेळणी बनविणारे स्थानिक कलाकार आहेत, त्यांची माहिती दिली. याचे उदाहरण देताना त्यांनी कर्नाटकातल्या रामनगरम इथल्या चन्नापटना, आंध्र प्रदेशातल्या कृष्णामधील कोंडापल्ली, तामिळनाडूतल्या तंजावूर, आसाममधल्या धुबारी, उत्तर प्रदेशातल्या वाराणसी या शहरांमध्ये खेळणी निर्मितीची केंद्रे विकसित करण्यात येत असल्याचे सांगितले. खेळण्यांच्या जागतिक बाजारपेठेत 7 लाख कोटींची उलाढाल होते, त्यामध्ये भारताचा सध्या अतिशय अल्प हिस्सा आहे, असेही पंतप्रधानांनी यावेळी सांगितले.
विशाखापट्टणमचे सी.व्ही. राजू यांनी स्थानिक कलाकारांच्या मदतीने उत्कृष्ट दर्जाचे इटिकोप्पका खेळणे बनवले आहे, त्याबद्दल पंतप्रधानांनी राजू यांचे कौतुक केले. या परंपरागत स्थानिक खेळण्याला गमावलेली प्रतिष्ठा पुन्हा प्राप्त झाली आहे. आता खेळणी निर्मिती क्षेत्रातल्या उद्योजकांनी एकत्र यावे आणि स्थानिक खेळणी बनविणा-यांना वाव द्यावा, त्यांच्या खेळण्यांचा प्रसार करण्यासाठी प्रोत्साहन द्यावे, ‘व्होकल फॉर लोकल’ व्हावे, असे पंतप्रधान यावेळी म्हणाले.
संगणकावर खेळण्याचे प्रमाण अलिकडे खूप वाढले आहे, असे नमूद करून त्यांनी आपल्या भारतीय ऐतिहासिक कल्पना आणि संकल्पनांवर आधारित संगणकांचे खेळ बनविण्याचा सल्ला दिला.
M.Chopade/S.Bedekar/P.Kor
भारतीय स्पर्धा आयोग
एच अँड एफ, बायन आणि जीआयसीएसआय या निधीचे व्यवस्थापन तसेच मार्गदर्शन करणाऱ्या संस्थांद्वारे एथेनाहेल्थ समूह, इंकच्या अधिग्रहणाला भारतीय स्पर्धा आयोगाने  दिली मान्यता
नवी दिल्ली, 8 फेब्रुवारी 2022
भारतीय स्पर्धा आयोगाने  एच अँड एफ, बायन आणि जीआयसीएसआय या निधीचे व्यवस्थापन तसेच मार्गदर्शन करणाऱ्या संस्थांद्वारे एथेनाहेल्थ समूह, इंकच्या अधिग्रहणाला मान्यता दिली आहे
प्रस्तावित संयोजनात एथेनाहेल्थ समूह, इंकचे प्रस्तावित संपादन समाविष्ट असून ही लक्ष्यित कंपनी आहे. हे अधिग्रहण हेलमन अँड फ्रिडमन कॅपिटल पार्टनर्स X, एलपी, हेलमन अँड फ्रिडमन एक्झिक्युटिव्ह X, एलपी,एच अँड एफ एक्झिक्युटिव्ह X-A, एलपी अँड एच अँड एफ असोसिएट्स X, एलपी , द्वारे झाले आहे. . बायन कॅपिटल फंड XIII, एलपी, बायन कॅपिटल फंड  XIII, एससीएसपी, , व्हिगो इन्व्हेस्टमेंट्स पीटीई., लिमिटेड  आणि मिनर्व्हा होल्डको, इंक हे सर्व अधिग्रहणकर्ते आहेत.
अधिग्रहणकर्ते समांतर विशेष उद्देश संस्था म्हणून स्थापित केले आहेत. त्यांचा मूळ व्यवसाय गुंतवणूक आहे, त्यांचे उद्दिष्ट भांडवली गुंतवणुकीतून नफा मिळवणे आहे.
लक्ष्यित कंपनीचा ऍक्सेस हेल्थकेअर सर्व्हिसेस प्रा. लि.  मध्ये एक लहान हिस्सा आहे. ही कंपनी भारतातील ग्राहकांना आरोग्य क्षेत्रातील उत्पन्न व्यवस्थापन सेवा पुरवते.
प्रस्तावित संयोजनाच्या परिणामस्वरूप, मिनर्व्हा पॅरेंट, एलपी मार्फत आणि मिनर्व्हा बिडको, इंक द्वारे संपूर्णपणे नियंत्रित स्पर्धा कायदा, 2002 च्या तरतुदींनुसार अधिग्रहणकर्त्यांचे लक्ष्यित कंपनीमध्ये अप्रत्यक्ष आणि संयुक्त नियंत्रण असेल.
सीसीआयच्या याविषयीच्या सविस्तर आदेशाची प्रतीक्षा आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
|
आरोग्य आणि कुटुंब कल्याण मंत्रालय
|
भारतातील एकत्रित कोविड-19 प्रतिबंधक लसीकरण मोहिमेने केला 207.99 कोटीचा टप्पा पार
12-14 वयोगटातील 3 कोटी 91 लाखांहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली
भारतातील उपचाराधीन रूग्णांची संख्या सध्याच्या घडीला 1,16, 861
गेल्या 24 तासांत, 14,092 नव्या कोविड रूग्णांची नोंद
देशातील कोविडमुक्तीचा दर सध्याच्या घडीला 98.54 टक्के
साप्ताहिक पॉझिटिव्हीटी दर सध्या 4.57 टक्के
आज सकाळी सात वाजता प्राप्त झालेल्या तात्पुरत्या अहवालानुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसमात्रांच्या संख्येने 207.99  कोटीचा टप्पा पार केला आहे. 2,76,28,993 सत्रांमधून हे साध्य करण्यात आले आहे.
12 ते 14 वयोगटातील किशोरवयीनांना कोविड-19 प्रतिबंधक लसीकरण मोहीम 16 मार्च 2022 रोजी सुरू करण्यात आली. आतापर्यंत, 3.97 कोटी  किशोरवयीन मुलामुलींना कोविड-19 ची पहिली लसमात्रा देण्यात आली आहे. त्याचप्रमाणे, 18 ते 59 वयोगटातील नागरिकांना कोविड-19 खबरदारीच्या लसीची मात्रा 10 एप्रिल 2022 पासून देण्यास सुरूवात झाली.
आज सकाळी सात वाजता प्राप्त झालेल्या अहवालानुसार एकत्रित आकडेवारीचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,026
|
|
2nd Dose
|
|
1,00,98,563
|
|
Precaution Dose
|
|
65,46,956
|
|
FLWs
|
|
1st Dose
|
|
1,84,32,828
|
|
2nd Dose
|
|
1,76,84,642
|
|
Precaution Dose
|
|
1,27,26,289
|
|
Age Group 12-14 years
|
|
1st Dose
|
|
3,97,58,762
|
|
2nd Dose
|
|
2,91,38,372
|
|
Age Group 15-18 years
|
|
1st Dose
|
|
6,14,66,849
|
|
2nd Dose
|
|
5,17,56,181
|
|
Age Group 18-44 years
|
|
1st Dose
|
|
56,00,36,441
|
|
2nd Dose
|
|
51,09,48,264
|
|
Precaution Dose
|
|
4,03,56,447
|
|
Age Group 45-59 years
|
|
1st Dose
|
|
20,37,94,844
|
|
2nd Dose
|
|
19,58,01,961
|
|
Precaution Dose
|
|
2,47,74,704
|
|
Over 60 years
|
|
1st Dose
|
|
12,75,13,084
|
|
2nd Dose
|
|
12,23,78,654
|
|
Precaution Dose
|
|
3,63,36,688
|
|
Precaution Dose
|
|
12,07,41,084
|
|
Total
|
|
2,07,99,63,555
भारतातील उपचाराधीन रूग्णांची संख्या सध्याच्या घडीला 1,16,861 इतकी आहे. देशातील एकूण रूग्णसंख्येच्या तुलनेत हे प्रमाण 0.26 टक्के इतके आहे.
परिणामस्वरूप, भारताचा रुग्ण बरे होण्याचा दर सध्याच्या घडीला 98.54 टक्के इतका आहे. गेल्या 24 तासात, 16,454 रूग्ण कोविडमधून मुक्त झाले असून कोविडमुक्त झालेल्यांची एकत्रित संख्या  4,36,09,566 इतकी झाली आहे.
गेल्या 24 तासात, 14,092 नवीन रूग्णांची नोंद झाली आहे.
गेल्या 24 तासात, 3,81,861 कोविड-19 चाचण्या पार पडल्या आहेत. तर भारतात आतापर्यंत एकूण 88.02 कोटी  चाचण्या घेण्यात आल्या आहेत.
देशात साप्ताहिक पॉझिटिव्हीटी दर सध्याच्या घडीला 4.57 टक्के इतका आहे तर दैनंदिन पॉझिटिव्हिटी दर 3.69 टक्के इतका आहे.
माहिती आणि प्रसारण मंत्रालय
इफ्फीमध्ये प्रदर्शित होणार सर्वोत्कृष्ट समकालीन चित्रपट
भारताच्या 52 व्या आंतरराष्ट्रीय चित्रपट महोत्सवात जगभरातील चित्रपटसृष्टीतील काही दिग्गजांचे समकालीन चित्रपट प्रदर्शित केले जातील. विभागातील चित्रपट पुढीलप्रमाणे आहेत-
1. एव्हरीथिंग वेन्ट फाईन
दिग्दर्शक: फ्रँकोइस ओझोन
फ्रान्स | फ्रेंच
2. इन फ्रंट ऑफ युअर फेस
दिग्दर्शक: हाँग सांगसू
दक्षिण कोरिया | कोरियन
3. मेमरी
दिग्दर्शक: अपिचटपोंग वीरासेथाकुल
कोलंबिया, थायलंड, यूके, मेक्सिको, फ्रान्स | इंग्रजी, स्पॅनिश
4. पॅरलल मदर्स
दिग्दर्शक: पेड्रो अल्मोदोर
स्पेन | स्पॅनिश
5. सुझाना अँडलर
दिग्दर्शक: बेनोइट जॅकोट
फ्रान्स | फ्रेंच
6. टॉम मदिना
दिग्दर्शक: टोनी गॅटलिफ
फ्रान्स | फ्रेंच
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 186.90 कोटी मात्रांचा टप्पा केला पार
12 ते 14 वयोगटातील 2.50 कोटींपेक्षा जास्त बालकांचे लसीकरण
भारतातील उपचाराधीन रुग्णांची संख्या सध्या 12,340
गेल्या 24 तासात 2,067 नव्या कोरोना रुग्णांची नोंद.
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.38%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 186.90  कोटींचा टप्पा पार केला आहे. 2,28,31,901 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.50  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे. आतापर्यंत 2,11,000 जणांना वर्धक मात्रा देण्यात आल्या.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404482
|
|
2nd Dose
|
|
10009606
|
|
Precaution Dose
|
|
4630405
|
|
FLWs
|
|
1st Dose
|
|
18414509
|
|
2nd Dose
|
|
17527996
|
|
Precaution Dose
|
|
7203573
|
|
Age Group 12-14 years
|
|
1st Dose
|
|
25083940
|
|
2nd Dose
|
|
862840
|
|
Age Group 15-18 years
|
|
1st Dose
|
|
57970064
|
|
2nd Dose
|
|
40745861
|
|
Age Group 18-44 years
|
|
1st Dose
|
|
555342528
|
|
2nd Dose
|
|
473731551
|
|
Precaution Dose
|
|
46960
|
|
Age Group 45-59 years
|
|
1st Dose
|
|
202863074
|
|
2nd Dose
|
|
187006387
|
|
Precaution Dose
|
|
164040
|
|
Over 60 years
|
|
1st Dose
|
|
126823517
|
|
2nd Dose
|
|
116490199
|
|
Precaution Dose
|
|
13735075
|
|
Precaution Dose
|
|
2,57,80,053
|
|
Total
|
|
1,86,90,56,607
भारतात रुग्णसंख्या सातत्याने कमी होत असून सध्या ती 12,340 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 1,547 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,13,248 झाली आहे.
गेल्या 24 तासात 2,067 नव्या कोरोना रुग्णांची नोंद झाली.
गेल्या 24 तासात एकूण 4,21,183 चाचण्या करण्यात आल्या. भारताने आतापर्यंत एकूण 83.29  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.38% तर दैनंदिन पॉझिटिव्हिटी दर 0.49% आहे.
कृषी मंत्रालय
शेतकऱ्यांचे कल्याण हा नव भारताचा अविभाज्य घटक : राधा मोहन सिंह
नवी दिल्ली, 31 जानेवारी 2019
‘सबका साथ, सबका विकास’ हा पंतप्रधानांचा मंत्र असून शेतकऱ्यांचे कल्याण हा नव भारताचा अविभाज्य घटक आहे असे प्रतिपादन केंद्रीय कृषीमंत्री राधा मोहन सिंह यांनी केले. नवी दिल्ली येथे आयसीएआर संस्थेचे संचालक आणि राज्यातल्या कृषी विद्यापीठांचे कुलगुरु यांच्या परिषदेत ते आज बोलत होते. सरकारने कृषी विकासासाठी आणि कृषीमध्ये आमुलाग्र बदल घडवण्यासाठी अनेक योजना राबवल्या असे त्यांनी सांगितले.
सरकारने शेतकऱ्यांना मृदा आरोग्य पत्रिका दिल्या तसेच मृदा परिक्षणासाठी छोट्या प्रयोगशाळा विकसित केल्या असे ते म्हणाले. हवामान बदलामुळे येणाऱ्या समस्यांचा सामना करण्यासाठी 45 एकात्मिक कृषी व्यवस्था मॉडेल्स विकसित करण्यात आले. ज्याचा लाभ छोट्या शेतकऱ्यांना झाला. देशात कृषी संशोधन संस्था स्थापन करण्यात आल्या त्याशिवाय कृषी विद्यापीठेही सुरु करण्यात आली असे त्यांनी सांगितले.
कृषी उत्पादन वाढवण्यासाठी सरकारने घेतलेल्या धोरणात्मक निर्णयामुळे चालू वर्षात अन्न धान्याच्या उत्पादनात विक्रमी वाढ झाली आहे असे ते म्हणाले. कृषी प्रगतीसाठी सरकार अवकाश तंत्रज्ञानाचाही वापर करत असून डिजिटल आणि कृत्रिम बुद्धीमत्ता यांचाही कृषी संशोधनात लाभ होत आहे. सरकारच्या ‘मेरा गांव, मेरा गौरव’ योजनेअंतर्गत शेतकऱ्यांपर्यंत विज्ञान पोहोचवले जात आहे. या योजनेअंतर्गत चार शास्त्रज्ञांच्या समूहाने पाच गांव दत्तक घेतली असून त्या गावातल्या शेतकऱ्यांना कृषी विज्ञानाविषयी मार्गदर्शन केले जात आहे अशी माहिती राधा मोहन सिंह यांनी दिली.
B.Gokhale/R.Aghor/P.Malandkar
(Visitor Counter : 80
पेट्रोलियम आणि नैसर्गिक वायू मंत्रालय
केंद्रीय मंत्री हरदीप एस पुरी यांनी नवी दिल्लीत कर्तव्य पथ येथून पहिल्या हरित हायड्रोजन इंधन सेल बसला दाखवला हिरवा झेंडा
नवी दिल्ली, 25 सप्टेंबर 2023
केंद्रीय पेट्रोलियम आणि नैसर्गिक वायू आणि गृहनिर्माण आणि नागरी व्यवहारमंत्री हरदीप सिंग पुरी यांनी आज नवी दिल्लीत कर्तव्य पथ येथून पहिल्या हरित हायड्रोजन इंधन सेल बसला हिरवा झेंडा दाखवला.
शालेय विद्यार्थी, अधिकारी आणि माध्यम प्रतिनिधींच्या उपस्थितीत पहिल्या हायड्रोजन सेल बस ला हिरवा झेंडा दाखवल्यानंतर हरदीप सिंग पुरी यांनी हायड्रोजन इंधनाची संकल्पना आणि भविष्यातील इंधन म्हणून त्याची उपयोगिता याविषयी माहिती दिली.
हायड्रोजन बस चालवण्यासाठी फ्युएल सेल हायड्रोजन आणि वायूचा वापर करून वीजनिर्मिती केली जाते आणि या वाहनांमधून केवळ पाणी बाहेर पडतं. त्यामुळे, हायड्रोजन इंधनावर चालणारी वाहनं ही पेट्रोल आणि डिझेल वर चालणाऱ्या पारंपरिक बस गाड्यांपेक्षा पर्यावरणास सर्वात अनुकूल अशी वाहनं आहेत. तिप्पट ऊर्जा घनता आणि हानिकारक उत्सर्जन होत नसल्यामुळे, हायड्रोजन हे ऊर्जेच्या आवश्यकतेमधील हे अधिक कार्यक्षम पसंती म्हणून उदयाला येईल, असे पुरी यांनी सांगितले. याशिवाय, हायड्रोजन इंधनावर चालणाऱ्या बसगाड्या चार्ज करण्याकरता अवघ्या काही मिनिटांचा कालावधी लागतो, असे ते म्हणाले.
येत्या दोन दशकांमध्ये हायड्रोजन आणि जैव इंधनासारखे उदयोन्मुख इंधनाचे प्रकार जागतिक स्तरावरील इंधनाच्या वाढत्या गरजेच्या 25% वाटा पूर्ण करतील असे पुरी यांनी केंद्र सरकारच्या स्वच्छ आणि हरित ऊर्जा संबंधी महत्वाकांक्षी योजनांबद्दल माहिती देताना सांगितले. “जगातील सर्वात मोठ्या सिंक्रोनस ग्रिड्सपैकी एक असलेल्या, भारताने ‘वन नेशन-वन ग्रिड-वन फ्रिक्वेन्सी’ प्राप्त केली आहे आणि लवकरच हायड्रोजनचे उत्पादन आणि निर्यात या क्षेत्रात भारत एक जागतिक उत्पादक म्हणून आपले स्थान निर्माण करेल आणि हरित हायड्रोजनचे केंद्र म्हणून उदयाला येईल, असे त्यांनी सांगितले.S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 47
कृषी मंत्रालय
कृषी क्षेत्रात सार्वजनिक - खाजगी भागीदारी प्रकल्प आकर्षित करण्यासाठी केंद्रीय कृषी आणि शेतकरी कल्याण मंत्रालय तसेच फिक्की यांच्या संयुक्त उपक्रमाचा प्रारंभ
नवी दिल्ली, 8 सप्टेंबर 2022
केंद्रीय कृषी आणि शेतकरी कल्याण मंत्री नरेंद्रसिंग तोमर यांनी आज नवी दिल्ली येथे कृषी क्षेत्रात खाजगी- सार्वजनिक भागीदारी तत्वावर आधारित प्रकल्प व्यवस्थापन एककाचा आरंभ केला. यावेळी बोलताना तोमर यांनी कृषीक्षेत्राला बळकटी आणण्याची गरज असल्याचं प्रतिपादन केले, त्यामुळे इतर क्षेत्रेही मजबूत होतील असे ते म्हणाले. खाजगी- सार्वजनिक भागीदारी हे शेतीच्या विकासासाठी आदर्श मॉडेल आहे आणि खाजगी सार्वजनिक भागीदारी तत्वांवरील प्रकल्पांनी शेतकऱ्यांच्या उत्पन्नात वाढ करण्याच्या माध्यमातून त्यांना लाभ पोहोचवण्यावर लक्ष केंद्रीत करायला हवे असेही ते म्हणाले.
देशासाठी तसेच समाजासाठी कृषीक्षेत्राचे सक्षमीकरण आवश्यक आहे असे तोमर यांनी सांगितले.
पंतप्रधान नरेंद्र मोदी यांनी त्यांच्या गेल्या आठ वर्षांच्या कार्यकाळात 1,500 हून अधिक कालबाह्य कायदे मोडीत काढून व्यवस्थेचे सुलभीकरण करत सामान्य माणसाचे जीवन सुलभ केले आहे असे तोमर म्हणाले.
व्यापार आणि उद्योग क्षेत्र मजबूत आणि संघटीत आहे. त्यांना सर्व साधने उपलब्ध आहेत ती कृषीक्षेत्राच्या विकासाला प्रोत्साहन देऊ शकतील. कृषीसंबधित पायाभूत सुविधांसाठी एक लाख कोटींचा निधी, 10,000 शेतकरी उत्पादक संघटनांची  स्थापना आणि प्रधानमंत्री पीक विमा योजना यासारख्या योजनांच्या माध्यमातून सरकार कृषी क्षेत्राच्या विकासासाठी सातत्याने पावले उचलत आहे. शेतकरी संघटनांच्या स्थापनेसाठी, त्यांना मजबूती देण्यासाठी तसेच शेतकऱ्याना नवनवीन तंत्रज्ञानाशी परिचय करुन घेता यावा, शेतीतून लाभदायक उत्पन्न आणि जागतिक दर्जाचे उत्पादन घेता यावे यासाठी सरकारचे प्रयत्न जारी आहेत. सरकारच्या पुढाकाराने शेतकऱ्यांना प्रोत्साहन देण्यात येत असून त्याचे सुपरिणाम आपल्याला दिसत आहेत, असे तोमर यांनी सांगितले.
N.Chitale /V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
श्रम आणि रोजगार मंत्रालय
खाण कामगारांच्या सुरक्षिततेला सर्वोच्च प्राधान्य-संतोष कुमार गंगवार
नवी दिल्ली, 28 जानेवारी 2020
खाण कामगारांच्या सुरक्षिततेला केंद्र सरकारचे सर्वोच्च प्राधान्य असल्याचे केंद्रीय श्रम आणि रोजगार राज्यमंत्री संतोष कुमार गंगवार यांनी म्हटले आहे. खाण सुरक्षिततेच्या 12 व्या राष्ट्रीय परिषदेचे उद्घाटन करताना ते आज बोलत होते.
मंत्रालयाने व्यवसायात्मक सुरक्षा, आरोग्य आणि कामाच्या ठिकाणची स्थिती यासंदर्भातले विधेयक संसदेत सादर केले आहे. यामध्ये खाण कामगारांची वार्षिक आरोग्य तपासणी, खाण, कारखाना आणि बांधकाम क्षेत्रासाठीच्या सुरक्षा निकषाचा यात समावेश आहे.
खाण क्षेत्र सुमारे 10 लाख लोकांना रोजगार पुरवते तसेच देशाच्या सकल राष्ट्रीय उत्पादनात खाण क्षेत्राचे 2.6 टक्के योगदान असल्याची माहिती त्यांनी दिली. कामगारांच्या सुरक्षेविषयी महत्वपूर्ण सूचना या परिषदेतून मांडल्या जातील अशी अपेक्षा त्यांनी व्यक्त केली.
B.Gokhale/N.Chitale/P.Kor
(Visitor Counter : 65
नवीन आणि नवीकरणीय ऊर्जा मंत्रालय
सोलर पीव्ही मॉड्यूल आणि सोलर पीव्ही सेल्स उत्पादकांच्या मंजूर यादीच्या अंमलबजावणीसाठी एमएनआरईने सहा महिन्यांनी म्हणजे 30-09-2020 पर्यंत मुदत वाढविली
नवी दिल्ली, 21 एप्रिल 2020
देशभर पसरलेल्या कोविड – 19 च्या पार्श्वभूमीवर नवीन आणि नूतनीकरणयोग्य ऊर्जा मंत्रालयाच्या वतीने  सौर पीव्ही मॉड्यूल आणि सौर पीव्ही सेल्ससाठीच्या मान्यताप्राप्त मॉडेल्स आणि उत्पादक  यांच्या याद्यांच्या अंमलबजावणीसाठी प्रभावी तारखांची मुदत 30-9-2020 पर्यंत वाढविण्यात आली आहे, ती पूर्वी 31-03-2020 पर्यंत होती.
देशात ऊर्जा सुरक्षितता निर्माण करण्याच्या उद्देशाने आणि सोलर पीव्ही सेल आणि मॉड्यूलची विश्वसनीयता सुनिश्चित करण्यासाठी, नवीन व नूतनूकरणयोग्य ऊर्जा मंत्रालयाने  02-01-2019 रोजी सोलर पीव्ही सेल्स आणि मॉड्यूल्ससाठी मान्यताप्राप्त मॉडेल्स आणि उत्पादक  यांच्यासंदर्भात आदेश जारी केला होता. या आदेशानुसार, बीआयएस मानकांची अंमलबजावणी करून सोलार पीव्ही सेल्स आणि मॉड्यूल्स बनविणाऱ्या मॉडेल आणि उत्पादक यांची नोंदणी एएलएमएम यादी -1  आणि एएलएमएम यादी – 2  मध्ये केली जाते. या यंत्रणेनुसार, यादी – 1 नुसार सोलार पीव्ही मॉड्यूल्ससाठी आणि यादी - 2 नुसार सोलार पीव्ही सेल्ससाठीचे मॉडेल्स आणि उत्पादक निर्दिष्ट केले जातात.
एएलएमएम आदेशानुसार प्रभावी तारखेनंतर, सर्व सौर पीव्ही ऊर्जा प्रकल्प जे सरकारच्या मालकीचे / शासकीय सहाय्य असलेले / केंद्र सरकारच्या मानक निविदा मार्गदर्शक तत्वांनुसार निविदा प्रदर्शित झालेल्या, अशा प्रकल्पांसाठी सोलार पीव्ही सेल्स आणि मॉड्यूल्स हे प्रभावी तारखेनंतर एएलएमएम यादीतील मान्यताप्राप्त उत्पादकांकडून खरेदी करणे अनिवार्य असेल.
एमएनआरई सातत्याने सर्व संबंधित प्रतिनिधींना  स्पष्टपणे निर्देश देत आहे की, एएलएमएम याद्या मंजूर झाल्यानंतर, या यादीनुसारच सोलर पीव्ही सेल्स आणि मॉड्यूलची खरेदी झाली पाहिजे, असे स्पष्ट कलम निविदा पत्रकांमध्ये समाविष्ट करून घ्यावे.
एमएनआरई पुन्हा निर्देशित करीत आहे की, सोलर पीव्ही सेल्स आणि मॉड्यूल्स उत्पादक, नूतनीकरणयोग्य ऊर्जा  विकासक, अंमलबजावणी करणाऱ्या संस्था आणि आरई ऊर्जा प्राप्तकर्ते, आणि सर्वात महत्त्वाचे आरई क्षेत्राला कर्ज पुरवठा करणाऱ्या बँक आणि वित्तीय संस्था यासह सर्व भागधारकांनी मान्यताप्राप्त सोलार पीव्ही मॉड्यूल्स आणि सेल्सच्या मॉडेल्स आणि उत्पादक यांच्या मान्यताप्राप्त यादीसंदर्भातील दिनांक 02-01-2019 च्या आदेशाचे काटेकोरपणे पालन करणे आवश्यक आहे.
G.Chippalkatti/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
पंतप्रधान कार्यालय
‘युनिटी इन क्रिएटीव्हिटी’ स्पर्धेतील विजेत्यांचे तसेच सहभागी झालेल्यांचे पंतप्रधान नरेंद्र मोदी यांनी केले अभिनंदन
स्वातंत्र्याच्या अमृत महोत्सवानिमित्त, 2021 साली आयोजित ‘युनिटी इन क्रिएटीव्हिटी’म्हणजेच सृजनतेतील एकता या स्पर्धेतील विजेत्यांचे तसेच सहभागी झालेल्यांचे पंतप्रधान नरेंद्र मोदी यांनी अभिनंदन केले आहे.
देशभरातील पाच लाखांपेक्षा अधिक लोकांनी अत्यंत उत्साहाने या स्पर्धेत सहभाग नोंदवला होता, त्यामधून 272 विजेत्यांची निवड करण्यात आली. सांस्कृतिक कार्य मंत्रालयाने त्यांच्या सृजनात्मक आविष्कारासाठी त्यांना हे पुरस्कार दिले. या स्पर्धेची अंतिम फेरी दिल्लीच्या नेहरू पार्क मध्ये आयोजित करण्यात आली होती.
या अमृत महोत्सवाच्या ट्वीट मालिकेला प्रतिसाद देतांना पंतप्रधानांनी म्हटले आहे;
“अद्भुत सृजनशीलतेने भरलेल्या या देशभक्तीच्या भावनेने #UnityInCreativity स्पर्धेतून एक नवा पायंडा पाडला आहे. ज्या प्रकारे, लाखों देशबांधवांनी या स्पर्धेत, उत्साहाने सहभाग घेतला, ते सगळ्यांनाच प्रेरणा देणारे आहे. विजेत्यांसोबतच, सर्व स्पर्धकांनाही खूप खूप शुभेच्छा !”
पंतप्रधान कार्यालय
विविध सणांनिमित्त देशातल्या जनतेला पंतप्रधानांच्या शुभेच्छा
(नवी दिल्ली, 14 एप्रिल 2018
पंतप्रधान नरेंद्र मोदी यांनी देशातल्या विविध सणांनिमित्त जनतेला शुभेच्छा दिल्या आहेत.
बैसाखीनिमित्त सर्वांना शुभेच्छा. हा सण प्रत्येकाच्या आयुष्यात आनंद आणणारा ठरो. देशाला अन्नधान्य पुरविण्यासाठी अहोरात्र काबाडकष्ट करणाऱ्या आपल्या शेतकऱ्यांप्रती कृतज्ञता.
भारताला लाभलेल्या विविधतेचा आम्हाला अभिमान आहे. देशभरातील जनता विविध सण साजरे करत आहे. या विशेष प्रसंगी प्रत्येकाला शुभेच्छा.
पुथांडूनिमित्त तमिळ जनतेला शुभेच्छा. येत्या वर्षात आपणा सर्वांच्या आशा-आकांक्षा पूर्ण व्हाव्यात अशी आपली प्रार्थना असल्याचे पंतप्रधानांनी म्हटले आहे.
विशूनिमित्त शुभेच्छा. नवे वर्ष, नव्या आशा, अधिक भरभराट आणि उत्तम आरोग्य घेऊन येवो.
बंगाली जनतेला पोईला बैशाखनिमित्त शुभेच्छा. नवे वर्ष सर्वांच्या जीवनात शांतता, आनंद आणि भरभराट आणणारे ठरो. शुभोनबो बर्षो.
बोहागबिहू निमित्त आसामी बंधु-भगिनींना शुभेच्छा. हा उल्हासपूर्ण सण समाजासाठी उत्तम आरोग्यदायी आणि आनंददायी ठरो. जगभरातल्या माझ्या ओडिया मित्रांसाठी, महा विषुभ सक्रांतीच्या शुभेच्छा. आगामी वर्ष प्रगतीचे राहो. ओडियाच्या समृद्ध संस्कृतीचा आम्हाला अभिमान आहे, असे पंतप्रधानांनी ट्विटरसंदेशात म्हटले आहे.
BG/NC/PK
माहिती आणि प्रसारण मंत्रालय
आयआयएमसीचा 56 वा स्थापना दिवस साजरा
स्थापना दिनाच्या कार्यक्रमात माहिती आणि प्रसारण सचिव अमित खरे यांचे प्रमुख भाषण
माध्यमाच्या विद्यार्थ्यांसाठी व्यवसायाभिमुख प्रशिक्षणाची गरज-अमित खरे
नवी दिल्ली, 17 ऑगस्ट 2020
भारतीय जनसंवाद संस्था, आय आय एम सी चा 56 वा स्थापना दिवस आज साजरा झाला. यानिमित्त संस्थेच्या देशभरातील प्रादेशिक केंद्रांमध्ये तसेच दिल्लीतील मुख्यालयातही विविध कार्यक्रम आयोजित करण्यात आले होते.
या स्थापना दिनानिमित्त झालेल्या कार्यक्रमात माहिती आणि प्रसारण विभाग तसेच उच्चशिक्षण विभागाचे सचिव, आणि आयआयएमसी चे अध्यक्ष, अमित खरे यांचे प्रमुख भाषण झाले.
यावेळी खरे यांनी,“राष्ट्रीय शिक्षण धोरण- तत्वज्ञान आणि मार्गदर्शक तत्वे,तसेच या धोरणात देशातील जनसंवाद शिक्षणक्षेत्रासाठी असलेल्या संधी आणि वैशिष्ट्ये” या विषयावर मार्गदर्शन केले.
राष्ट्रीय शिक्षण धोरणाच्या अनुषंगाने आयआयएमसीनेही, केंद्र आणि राज्यांच्या अखत्यारीतील विविध विद्यापीठांशी चर्चा करत, पत्रकारिता आणि जनसंवाद या क्षेत्रातील अभ्यासक्रमांचा आढावा घेण्यासाठी पुढाकार घ्यावा, अशी सूचना खरे यांनी केली.
तंत्रज्ञान-प्रेरित शिक्षणावर भर देत त्यांनी पत्रकारिता आणि जनसंवाद क्षेत्रातील उदयोन्मुख विषयांचे ऑनलाईन अभ्यासक्रम सुरु करावेत, असा सल्ला दिला. राष्ट्रीय शिक्षण मंचांसाठी या माध्यमातून उत्तम साहित्य तयार केले जावे, असेही ते म्हणाले.माध्यमातील विद्यार्थ्यांचा उत्तम जागतिक दृष्टीकोन’ विकसित व्हावा, यासाठी त्यांना व्यवसायाभिमुख शिक्षण- प्रशिक्षण देणे आवश्यक आहे, असे ते म्हणाले.
संशोधन आणि प्रशिक्षण यासाठी आय आय एम सी ने आय सी एस एस आर आणि जे एन यु अशा संस्थांशी समन्वयाने काम करावे, अशी सूचनाही त्यांनी केली.
या कार्यक्रमाचे प्रास्ताविक आयआयएमसी चे महासंचालक, प्राध्यापक संजय द्विवेदी यांनी केले तर, अतिरिक्त महासंचालक, के सतीश नम्बुद्रीपाद यांनी मान्यवर आणि उपस्थितांचे आभार मानले.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
श्रम आणि रोजगार मंत्रालय
संतोषकुमार गंगवार यांच्या हस्ते विश्वकर्मा राष्ट्रीय पुरस्कार आणि राष्ट्रीय सुरक्षा पुरस्कार प्रदान
(नवी दिल्ली, 17 सप्टेंबर 2019
श्रम आणि रोजगार राज्यमंत्री  संतोषकुमार गंगवार यांच्या हस्ते आज नवी दिल्लीतल्या विज्ञान भवनात, वर्ष 2017 चे विश्वकर्मा राष्ट्रीय पुरस्कार आणि राष्ट्रीय सुरक्षा पुरस्कार प्रदान करण्यात आले.
औद्योगिक कामगारांच्या सुरक्षेसाठी मुंबईस्थित फॅक्टरी ॲडव्हाईस सर्व्हिस ॲण्ड लेबर इन्स्टिट्यूटस् महासंचालनालय करत असलेल्या कामाचे गंगवार यांनी कौतुक केले. जम्मू-काश्मीरमध्येही हे महासंचालनालय आणि खाण महासंचालनालयाची कार्यालये उघडण्याचा निर्णय मंत्रालयाने घेतला असल्याचे गंगवार यांनी सांगितले. जम्मू-काश्मीर आणि लेहमध्ये कामगारांना सामाजिक सुरक्षा पुरवण्यासाठी ईपीएफओ कार्यालयही उघडण्यात येईल, असे त्यांनी सांगितले.
B.Gokhale/S.Kakade/P.Kor
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहिमेत आत्तापर्यंत 54.38 कोटी लस्स मात्रा वितरित.
ॲक्टिव्ह रुग्ण संख्या एकूण रुग्ण संख्येच्या 1.20%
भारतातील ॲक्टिव्ह रुग्ण संख्या 3,85,336
रुग्ण बरे होण्याचा दर 97.46%
आतापर्यंत देशात 3,13,76,015 रुग्ण बरे झाले
गेल्या चोवीस तासात 37,927 रुग्ण बरे झाले
गेल्या चोवीस तासात 36,083 नवीन रुग्ण
साप्ताहिक पॉझिटिव्हिटी दर 5% हून खाली होऊन आता 2.00%
दैनंदिन पॉझिटिव्हिटी दर 1.88% , गेल्या वीस दिवसात 3%हून कमी
निदान चाचणी क्षमतेत लक्षणीय वाढ. एकूण 49.36 कोटी निदान चाचण्या झाल्या.